PREDBEŽNÁ INFORMÁCIA
č. 15196/2026 
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov)
	1. Pripravovaný právny predpis:

	Návrh vyhlášky Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva Slovenskej republiky 
č. 17/2012 Z. z o identifikácii a registrácii ošípaných v znení neskorších predpisov

	2. Základné ciele právnej úpravy:

	Cieľom pripravovaného návrhu je predovšetkým zosúladiť ustanovenia platnej vyhlášky 
č. 17/2012 Z. z. s aktuálnym znením zákona č. 39/2007 Z. z. o veterinárnej starostlivosti v znení neskorších predpisov a s právne záväznými aktmi Európskej únie upravujúcimi identifikáciu, registráciu a vysledovateľnosť držaných suchozemských zvierat. Návrh reflektuje najmä na zjednodušenie procesu registrácie chovných zariadení, podávanie elektronických hlásení a zosúlaďuje terminológiu s príslušnými právnymi predpismi Európskej únie. Súčasťou návrhu je aj ustanovenie lehoty na trvalé označenie ošípaných do 30 dní odo dňa narodenia.
Z konzultácií so zástupcami chovateľov a ďalšími dotknutými subjektmi môžu vyplynúť ďalšie potrebné úpravy návrhu vyhlášky.

	3. Zhodnotenie súčasného stavu

	Platná vyhláška č. 17/2012 Z. z. nie je v plnom rozsahu zosúladená s aktuálnym znením zákona č. 39/2007 Z. z. o veterinárnej starostlivosti v znení neskorších predpisov ani s právne záväznými aktmi Európskej únie upravujúcimi identifikáciu, registráciu a vysledovateľnosť držaných suchozemských zvierat. V súčasnej právnej úprave zároveň absentuje lehota na trvalé označenie ošípaných odo dňa narodenia. Navrhovaná lehota 30 dní zabezpečí súlad vnútroštátnej právnej úpravy s požiadavkami práva Európskej únie a prispeje k zlepšeniu vysledovateľnosti ošípaných.

	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov alebo návrhov v intenciách vecného zamerania podľa bodu 2. 

	Kontaktné údaje

	Ministerstvo pôdohospodárstva a rozvoja vidieka Slovenskej republiky
Sekcia poľnohospodárstva, odbor živočíšnej výroby
Dobrovičova 12
812 66 Bratislava
MVDr. Paulína Janíková
Tel. č.: +421 2 59 266 550
email: paulina.janikova@land.gov.sk 

	5. Predkladaný termín začatia pripomienkového konania:

	september 2026



